อยากจะถามว่า ปกติเมนจะมาประมาณปลายๆรึต้นเดือนตลอดเลย เช่น 30 31หรือ 1 - 4 ค่อยๆขยับ ซื้งเดือนที่แล้ว มี 28 วัน เดือนนี้หนูเดาไว้ว่าเมนอาจมา วันที่ 7-8 แล้ววันที่ 6 แฟนมาหา แล้วเราก็มีไรกันครั้งแรก ทั้งสองคนเลย หนูเลือดออกเจ็บมาก แฟนสงสารเลยหยุดไปค่ะ แล้วแฟนเราก็ช้วยตัวเองจนเส๊จเอง เราป้องกันด้วยการใส่ถุงยางอนามัย เราคิดมากเราเลยเอาถุงยางอนามัยที่แฟนใส่เอาไปใส่น้ำดูก็ไม่มีรั่วนะคะ พอผ่านไปอีกวันก็คือวันที่7เมนก็มาค่ะ แล้วเจ็บท้องน้อยมากๆ จนเข้าโรงบาลค่ะ อัลตร้าซาวด์ ไม่พบอะไรปกติหมดเลยค่ะ แนะนำ ยาคุมชนิด yasmin มาให้กิน ตั้งแต่วันที่เมนมาวันแรกคือวันที่ 7 ค่ะ พอกินไปจนถึงวันที่ 14 เหมือนเมนจะหมดแล้ว เลยมีไรกับแฟนอีก รอบนี้สอดใส่ไม่ถึง 20 ครั้งค่ะ แฟนเห็นเลือดออกเลยหยุดไป รอบนี้เราก็ป้องกันปกติค่ะ แฟนก็ไม่ได้ลั่งอสุจิรึอย่างไร เพราะเห็นเมนเราแล้วแฟนก้หมดอารมแล้วค่ะ พอหลังจากแฟนขอพอ เมนก็มาอีกไม่หยุด แต่มาแบบนิดๆ น้ำตาลๆหน่อยๆ อยากทราบว่าผิดปกติมั้ยคะ ที่เมนมานานมากรึเพราะหนุกินยาคุมหรอคะ หนูเพึ่งกินยาคุมครั้งแรกเลยค่ะ แล้วหนูจะท้องไหมคะ เครียดมากๆ
สวัสดีค่ะ การมีเพศสัมพันธ์ถ้าได้ใส่ถุงยางอนามัยป้องกันเอาไว้ตลอดการมีเพศสัมพันธ์ ถุงยางไม่ได้ขาดหรือรั่วเลยนั้น โอกาสตั้งครรภ์ก็มีได้น้อยมากอีกทั้งถ้าได้กินยาคุมแบบแผงคุมกำเนิดร่วมไปด้วย และกินต่อเนื่องจนหมดแผง กินไปติดต่อกันเกิน 7 วันแล้วค่อยมีเพศสัมพันธ์นั้น ก็ไม่น่าจะมีการตกไข่ในเดือนนั้นๆ โอกาสการตั้งครรภ์ก็จะยิ่งน้อยลงไปอีกการที่มีประจำเดือนมากระปริดกระปรอยผิดปกตินั้น อาจจะมีสาเหตุอื่นๆเช่น เป็นผลข้างเคียงของยาเอง หรือมีแผลตรงอวัยวะเพศ มีเนื้องอกหรือการติดเชื้ออื่นๆ แต่อย่างไรก็ตามควรยืนยันการตั้งครรภ์ให้แน่ชัดด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ หรือมีเลือดออกผิดปกติจากช่องคลอดต่อเนื่องเกิน 7 วัน ควรไปยืนยันผลที่รพ.และหาสาเหตุต่อไป